
	Par atzinumu bērnu nometnei	



Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi nodibinājuma “Latvijas Bērnu Fonds” (turpmāk – Nometnes organizētājs) 2024. gada 12. jūnija iesniegumu ar lūgumu izsniegt atzinumu diennakts nometnes darbības uzsākšanai nometņu organizēšanas vietā “Paradīzes”, Bērzkalnes pagastā, Balvu novadā. Paredzētais nometnes norises laiks no 2024. gada 22. jūlijs līdz 2024. gada 29. jūlijam.
2023. gada 3. augustā Nometnes organizētājam ir izsniegts Inspekcijas atzinums Nr. 2.4.8.-14/852 par objekta gatavību darbības uzsākšanai (turpināšanai) nometnes norises vietā “Paradīzes”, Bērzkalnes pagastā, Balvu novadā. Nometnes darbības vietas apsekojums un higiēniskais novērtējums veikts 2023. gada 2. augustā.
Pamatojoties uz augstāk minēto, Inspekcija informē, ka 2023. gada 3. augusta Nometnes organizētājam izsniegtais atzinums Nr. 2.4.8.-14/852 par objekta gatavību darbības uzsākšanai (turpināšanai) nometņu organizēšanas vietā “Paradīzes”, Bērzkalnes pagastā, Balvu novadā ir derīgs vienu gadu.
Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības.
Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv.

